收租佬記趣(十五) 起來 起來 起來
打工仔 Andy
2016年8月11日
早排收到一個公司客通知, 約滿前兩個月提早退租, 呢個租客租左小弟一個單位差不多兩年, 收到退租通知後, 起初, 我仲以為該間公司生意唔好, 因為減少駐港員工數目而退租,
交收時順便問問負責人為何提早退租? 佢話, 大老闆話要退幾間屋喎! 我問佢, 你公司租左十幾間屋比駐港員工住, 依家一次過退左幾間, 是否生意差, 所以將員工調回内地?
點知負責人話, 唔係呀, 我地公司在港生意好好, 總公司仲會繼續派更多員工來港, 到呢刻, 我自問自答, 唔通我個單位不理想所以退租? 但係, 如果係唔喜歡, 早就退左, 為何在差不多滿約才退?
答案出來了!
佢話, 大老闆意思係, 生意長做長有, 長期租樓比員工都唔係最好, 情願買單位比員工住仲好! 仲話已經揾到合適單位, 正準備掃貨!
"原來唔買都要租, 不如早買仲有So"
真係有能力, 有需要就買
又對了!